Document ID: /roh_data/filtered/fineweb-2-filterrobots_roh.jsonl.gz/5807

SUNS festival 2019 - Sin ed avant tribuna ad Udine
Ad Udine sa scuntran furmaziuns da tut l'Europa per parter lur linguas minoritaras in cun l'auter. Il punct culminant è la concurrenza musicala da la sonda saira. Ma er avant tribuna vegn il temp nizzegià per discutar ed emprender sur da las linguas minoritaras da l'Europa.
Il duo catalan cun la chantadura Magalì Sare ed il ghitarrist Sebastià Gris han gudagnà il premi da la schuria al SUNS festival 2019. Leon Moorman dal Pajais Bass ha gudagnà il premi dal public. Per il rumantsch Mattiu Defuns che ha chantà ensemen cun sias soras la chanzun «Vesas» n'hai questa giada betg tanschì per il podest.